CELEX: 52020DP0155
Language: da
Date: 2020-06-18 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 28. maj 2020 om ændring af delegeret forordning (EU) 2016/101 af 26. oktober 2015 om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for forsigtig værdiansættelse i henhold til artikel 105, stk. 14, i forordning (EU) nr. 575/2013 (C(2020)03428 — 2020/2668(DEA))

8.9.2021   
            
            
               DA
            
            
               Den Europæiske Unions Tidende
            
            
               C 362/179
            
         
      P9_TA(2020)0155
      Afgørelse om ikke at gøre indsigelse mod en delegeret retsakt: reguleringsmæssige tekniske standarder for forsigtig værdiansættelse
      Europa-Parlamentets afgørelse om ikke at gøre indsigelse mod Kommissionens delegerede forordning af 28. maj 2020 om ændring af delegeret forordning (EU) 2016/101 af 26. oktober 2015 om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for forsigtig værdiansættelse i henhold til artikel 105, stk. 14, i forordning (EU) nr. 575/2013 (C(2020)03428 — 2020/2668(DEA))
      (2021/C 362/37)
      
         Europa-Parlamentet,
      
      
                  —
               
               
                  der henviser til Kommissionens delegerede forordning (C(2020)03428),
               
            
                  —
               
               
                  der henviser til Kommissionens skrivelse af 29. maj 2020, hvori Parlamentet anmodes om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 9. juni 2020 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 105, stk. 14,
               
            
                  —
               
               
                  der henviser til artikel 13 i Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (2),
               
            
                  —
               
               
                  der henviser til det udkast til reguleringsmæssig teknisk standard, som Den Europæiske Banktilsynsmyndighed (EBA/RTS/2020/04) forelagde den 22. april 2020 i henhold til artikel 105, stk. 14, i forordning (EU) nr. 575/2013,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Økonomi- og Valutaudvalget,
               
            
                  A.
               
               
                  der henviser til, at den delegerede retsakt midlertidigt ændrer tilsynsrammen for banksektoren som reaktion på covid-19-udbruddet; med den delegerede retsakt — og navnlig for at afbøde virkningerne af den ekstreme markedsvolatilitet for reglerne for forsigtig værdiansættelse — øges den aggregeringsfaktor, der anvendes ved beregning af de samlede AVA-værdier (yderligere værdijusteringer) efter »kernemetoden«, fra 50 % til 66 % frem til og med den 31. december 2020, hvilket skal give institutter mulighed for at klare sig igennem den nuværende ekstreme markedsvolatilitet; dette vil mindske de samlede AVA-værdier og dermed mindske det beløb, der fratrækkes institutternes egentlige kernekapital;
               
            
                  B.
               
               
                  der henviser til, at denne delegerede retsakt bør træde i kraft snarest muligt for hurtigt at mindske de kapitalkrav, institutterne stadig er underlagt i dette kvartal og indtil årets udgang;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 176 af 27.6.2013, s. 1.
      
         (2)  EUT L 331 af 15.12.2010, s. 12.